ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
ഇന്ത്യ-ഓസ്ട്രേലിയ വെർച്വൽ ഉച്ചകോടി
പ്രധാനമന്ത്രി ശ്രീ നരേന്ദ്ര മോദിയും ഓസ്ട്രേലിയൻ പ്രധാനമന്ത്രി സ്കോട്ട് മോറിസണും തമ്മിൽ 2022 മാർച്ച് 21-ന് രണ്ടാമത്തെ ഇന്ത്യ-ഓസ്ട്രേലിയ വെർച്വൽ ഉച്ചകോടി നടത്തും. 2020 ജൂൺ 4 ലെ ചരിത്രപരമായ ആദ്യ വെർച്വൽ ഉച്ചകോടിയെ തുടർന്നാണ് ഇരു രാജ്യങ്ങൾക്കുമിടയിലെ ബന്ധം സമഗ്രവും തന്ത്രപരവുമായ പങ്കാളിത്തത്തിലേക്ക് ഉയർത്തിയത്.
വരാനിരിക്കുന്ന വെർച്വൽ ഉച്ചകോടിയിൽ, സമഗ്ര തന്ത്രപരമായ പങ്കാളിത്തത്തിന് കീഴിലുള്ള വിവിധ സംരംഭങ്ങളിൽ കൈവരിച്ച പുരോഗതി നേതാക്കൾ വിലയിരുത്തും. വെർച്വൽ ഉച്ചകോടി ഇന്ത്യയും ഓസ്ട്രേലിയയും തമ്മിലുള്ള വൈവിധ്യമാർന്ന മേഖലകളിലെ പുതിയ സംരംഭങ്ങൾക്കും മെച്ചപ്പെടുത്തിയ സഹകരണത്തിനും വഴിയൊരുക്കും. വ്യാപാരം, നിർണായക ധാതുക്കൾ, കുടിയേറ്റം, ചലനം, വിദ്യാഭ്യാസം എന്നിവയിൽ അടുത്ത സഹകരണത്തിന് നേതാക്കൾ പ്രതിജ്ഞാബദ്ധരാകുമെന്ന് പ്രതീക്ഷിക്കുന്നു.
പരസ്പര താൽപ്പര്യമുള്ള പ്രാദേശിക, അന്തർദേശീയ വിഷയങ്ങളിലെ കാഴ്ചപ്പാടുകളും നേതാക്കൾ ചർച്ച ചെയ്യും. ഇരു രാജ്യങ്ങളും തങ്ങളുടെ ഉഭയകക്ഷി ബന്ധങ്ങൾക്ക് നൽകുന്ന പ്രാധാന്യവും പ്രാദേശികവും ആഗോളവുമായ വിഷയങ്ങളിൽ അവരുടെ അടുത്ത സഹകരണവും ഉച്ചകോടി ഉയർത്തിക്കാട്ടുന്നു.
കോവിഡ് -19 മഹാമാരി ഉണ്ടായിട്ടും, ശാസ്ത്ര സാങ്കേതിക വിദ്യ, പ്രതിരോധം, സൈബർ, നിർണായകവും തന്ത്രപരവുമായ സാമഗ്രികൾ, ജലം , ഇന്ത്യ-ഓസ്ട്രേലിയ സമഗ്ര തന്ത്രപരമായ പങ്കാളിത്തം, വിഭവ പരിപാലനം , പൊതു ഭരണവും ഭരണനിർവ്വഹണവും തുടങ്ങിയ വിപുലമായ മേഖലകളിൽ ഇരു രാജ്യങ്ങളും അടുത്ത് സഹകരിച്ച് പ്രവർത്തിക്കുന്നത് തുടരുന്നു.
ക്വാഡ് ലീഡേഴ്സ് ഉച്ചകോടിയുടെ ഭാഗമായി 2021 സെപ്തംബറിൽ കോവിഡ് -19 മഹാമാരിക്ക് ശേഷമുള്ള ആദ്യത്തെ നേരിട്ടുള്ള കൂടിക്കാഴ്ചയ്ക്കായി പ്രധാനമന്ത്രി മോദിയും പ്രധാനമന്ത്രി മോറിസണും വാഷിംഗ്ടൺ ഡിസിയിൽ കൂടിക്കാഴ്ച നടത്തുകയും , 2021 നവംബറിൽ ഗ്ലാസ്ഗോയിലെ കാലാവസ്ഥ ഉച്ചകോടിക്കിടെ ഇൻഫ്രാസ്ട്രക്ചർ ഫോർ റെസിലന്റ് ഐലന്റ് സ്റ്റേറ്റ്സ്  സംയുക്തമായി ആരംഭിക്കുകയും ചെയ്തു.
-ND-
(
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി: മെയ് 15, 2022
(രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 191.32 കോടി ഡോസ് വാക്സിൻ.
രാജ്യത്ത് നിലവിൽ ചികിത്സയിലുള്ളത് 17,692 പേർ; ചികിത്സയിലുള്ളത് ആകെ രോഗബാധിതരുടെ 0.04%
കഴിഞ്ഞ 24 മണിക്കൂറിനിടെ 2,878 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,25,79,693 ആയി; രോഗമുക്തി നിരക്ക് 98.74%
കഴിഞ്ഞ 24 മണിക്കൂറിൽ 2,487 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 0.61%; പ്രതിവാര രോഗസ്ഥിരീകരണ നിരക്ക് 0.62%
ആകെ നടത്തിയത് 84.38 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 4,05,156 പരിശോധനകൾ
RRTN
മന്ത്രിസഭ
15-ാം ധനകാര്യകമ്മിഷന്റെ പരാമര്ശവിഷയങ്ങളിലെഭേദഗതിക്ക്കേന്ദ്ര മന്ത്രിസഭയുടെഅംഗീകാരം പ്രതിരോധത്തിനും, ആഭ്യന്തരസുരക്ഷയ്ക്കുമുള്ള ഫണ്ടുകളെസംബന്ധിച്ചുള്ള ആശങ്ക പരിഹരിക്കാന് വ്യവസ്ഥ
15-ാം ധനകാര്യ കമ്മിഷന് രാജ്യത്തിന്റെ പ്രതിരോധത്തിനും, ആഭ്യന്തരസുരക്ഷയ്ക്കുംആവശ്യമായതും, പാഴായി പോകാത്തതുമായ ഫണ്ട് അനുവദിക്കുന്നതുമായി ബന്ധപ്പെട്ട ഗുരുതരമായആശങ്കകള് പരിഹരിക്കുന്നതിനുള്ള നിര്ദിഷ്ടഭേദഗതിക്ക് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗംഅംഗീകാരം നല്കി.
ഭരണഘടനയുടെ 280-ാംഅനുഛേദത്തിന്റെഒന്നാംവകുപ്പും, 1951 ലെ ധനകാര്യ കമ്മിഷന് നിയമവും അനുശാസിക്കുന്ന പ്രകാരം 2017 നവംബര് 20 നാണ്രാഷ്ട്രപതി 15-ാം ധനകാര്യ കമ്മിഷന് രൂപം നല്കിയത്. 2020 ഏപ്രില്ഒന്ന്മുതല്അഞ്ച്വര്ഷകാലത്തേയ്ക്കുള്ളശുപാര്ശകള്സമര്പ്പിക്കുന്നതിനാണ് 15-ാം ധനകാര്യ കമ്മിഷന് രൂപീകിരച്ചിട്ടുള്ളത്.
രാജ്യത്തിന്റെ പ്രതിരോധ, ആഭ്യന്തരസുരക്ഷ ആവശ്യങ്ങള്ക്ക്മതിയായ ഫണ്ട് ഉറപ്പായും അനുവദിക്കുമെന്ന് കമ്മിഷന്റെ പരാമര്ശവിഷയങ്ങളില്വ്യവസ്ഥചെയ്യുന്നതാണ്ഭേദഗതി.
(പ്രതിരോധ, ആഭ്യന്തരസുരക്ഷാആവശ്യങ്ങള്ക്കായുള്ള ഫണ്ട് ലഭ്യമാക്കുന്നതിന് ഒരു പ്രത്യേകസംവിധാനം ആവശ്യമാണോയെന്ന കാര്യവും ധനകാര്യ കമ്മിഷന് പരിശോധിക്കണമെന്ന് ഭേദഗതിയില്വ്യവസ്ഥചെയ്തിട്ടുണ്ട്. അത്തരത്തിലൊരുസംവിധാനം എങ്ങനെ പ്രാവര്ത്തികമാക്കാമെന്നുംഭേദഗതി പ്രകാരം കമ്മിഷന് പരിശോധിക്കണം.
ND/MRD
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 158.16 കോടിയിലധികം വാക്സിന് ഡോസുകള്
ഉപയോഗിക്കാത്ത 13.25 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷൻ 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാർവത്രികവൽക്കരണത്തിന്റെ പുതിയ ഘട്ടം 2021 ജൂൺ 21 മുതൽ ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള്
സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,58,16,75,635
ബാക്കിയുള്ളത്
13,25,29,901
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 158.16 കോടിയിലധികം  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 13.25 കോടിയിലധികം  വാക്സിന് ഡോസുകള് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
(Visitor Counter : 112
പ്രധാനമന്ത്രിയുടെ ഓഫീസ്
ഗുജറാത്തിൽ ഓഗസ്റ്റ് 13 ന് നടക്കുന്ന നിക്ഷേപക ഉച്ചകോടിയെ പ്രധാനമന്ത്രി അഭിസംബോധന ചെയ്യും
പ്രധാനമന്ത്രി ശ്രീ നരേന്ദ്ര മോദി 2021 ആഗസ്റ്റ് 13 ന് രാവിലെ 11 മണിക്ക് വീഡിയോ കോൺഫറൻസിംഗ് വഴി ഗുജറാത്തിൽ നടക്കുന്ന നിക്ഷേപക ഉച്ചകോടിയെ അഭിസംബോധന ചെയ്യും.
സ്വമേധയായുള്ള വാഹന വ്യൂഹ നവീകരണ പരിപാടി അഥവാ വാഹനം പൊളിക്കൽ നയത്തിന് കീഴിൽ ആവശ്യമായ അടിസ്ഥാന സൗകര്യം സ്ഥാപിക്കുന്നതിനുള്ള നിക്ഷേപം ക്ഷണിക്കുന്നതിനാണ് ഉച്ചകോടി സംഘടിപ്പിക്കുന്നത്. ഒരു സംയോജിത സ്ക്രാപ്പിംഗ് ഹബിന്റെ വികസനത്തിനായി അലങ്കിലെ കപ്പൽ പൊളിക്കൽ വ്യവസായം അവതരിപ്പിച്ച സമന്വയത്തിലും ഇത് ശ്രദ്ധ കേന്ദ്രീകരിക്കും.
കേന്ദ്ര റോഡ് ഗതാഗത, ഹൈവേ മന്ത്രാലയവും ഗുജറാത്ത് ഗവണ്മെന്റും ചേർന്നാണ് ഉച്ചകോടി സംഘടിപ്പിക്കുന്നത്. സാധ്യതയുള്ള നിക്ഷേപകർ, വ്യവസായ വിദഗ്ധർ, ബന്ധപ്പെട്ട കേന്ദ്ര, സംസ്ഥാന ഗവണ്മെന്റ് മന്ത്രാലയങ്ങൾ എന്നിവരുടെ പങ്കാളിത്തം കാണും.
കേന്ദ്ര ഗതാഗത, ഹൈവേ മന്ത്രിയും ഗുജറാത്ത് മുഖ്യമന്ത്രിയും ചടങ്ങിൽ പങ്കെടുക്കും.
വാഹന സ്ക്രാപ്പിംഗ് നയത്തെക്കുറിച്ച് :
പരിസ്ഥിതി സൗഹൃദവും സുരക്ഷിതവുമായ രീതിയിലുള്ള ഉപയോഗമല്ലാത്തതും മലിനീകരണമുണ്ടാക്കുന്നതുമായ വാഹനങ്ങൾ ഘട്ടം ഘട്ടമായി ഇല്ലാതാക്കുന്നു. രാജ്യത്തുടനീളമുള്ള ഓട്ടോമെറ്റഡ് ടെസ്റ്റിംഗ് സ്റ്റേഷനുകളുടെയും രജിസ്റ്റർ ചെയ്ത വാഹന സ്ക്രാപ്പിംഗ് സൗകര്യങ്ങളുടെയും രൂപത്തിൽ സ്ക്രാപ്പിംഗ് ഇൻഫ്രാസ്ട്രക്ചർ സൃഷ്ടിക്കാൻ നയം ഉദ്ദേശിക്കുന്നു.
(
പ്രധാനമന്ത്രിയുടെ ഓഫീസ്
ഹസീറയിലെ റോ-പാക്സ് ടെര്മിനല് ഉദ്ഘാടനവും ഹസീറയ്ക്കും ഘോഘയ്ക്കുമിടയിലെ റോ-പാക്സ് ഫെറി സര്വീസ് ഫ്ളാഗ് ഓഫും നവംബര് 8ന് പ്രധാനമന്ത്രി നിര്വഹിക്കും
പ്രധാനമന്ത്രി ശ്രീ നരേന്ദ്ര മോദി നവംബർ 8ന് ഗുജറാത്തിലെ ഹസീറയിലെ റോ-പാക്സ് ടെര്മിനല് ഉദ്ഘാടനം ചെയ്യും. ഹസീറയ്ക്കും ഘോഘയ്ക്കും ഇടയിലെ റോ-പാക്സ് സര്വീസും അദ്ദേഹം ഫ്ളാഗ് ഓഫ് ചെയ്യും. വീഡിയോ കോണ്ഫറന്സിലൂടെ രാവിലെ 11നാണ് പരിപാടി ആരംഭിക്കുന്നത്. ഈ സേവനം പ്രയോജനപ്പെടുത്തുന്ന പ്രാദേശിക ജനവിഭാഗവുമായി പ്രധാനമന്ത്രി സംവദിക്കും. കേന്ദ്ര ഷിപ്പിങ് സഹമന്ത്രി, ഗുജറാത്ത് മുഖ്യമന്ത്രി എന്നിവരും ചടങ്ങില് പങ്കെടുക്കും.
100 മീറ്റര് നീളവും 40 മീറ്റര് വീതിയുമുള്ള റോ-പാക്സ് ടെര്മിനലാണ് ഹസീറയില് ഉദ്ഘാടനം ചെയ്യുന്നത്. ഏകദേശം 25 കോടി രൂപയാണ് പദ്ധതിച്ചെലവ്. ഭരണ നിര്വഹണ ഓഫീസ് കെട്ടിടം, പാര്ക്കിങ്ങിനായുള്ള സ്ഥലം, സബ്സ്റ്റേഷന്, വാട്ടര് ടവര് തുടങ്ങി നിരവധി സൗകര്യങ്ങള് ടെര്മിനലില് ഉണ്ട്.
ദക്ഷിണ ഗുജറാത്തിലേക്കും സൗരാഷ്ട്ര മേഖലയിലേക്കും ഒരു കവാടമായി ഹസീറ - ഘോഘ റോ-പാക്സ് ഫെറി സര്വീസ് പ്രവര്ത്തിക്കും. ഘോഘയും ഹസീറയും തമ്മിലുള്ള ദൂരം 370ല് നിന്ന് 90 കിലോമീറ്ററായി കുറയ്ക്കാനും ഇതിനു കഴിയും. ചരക്കു നീക്കത്തിനുള്ള സമയം 10-12 മണിക്കൂറില് നിന്ന് നാലു മണിക്കൂര് വരെയാക്കി കുറയ്ക്കുന്നത് വലിയ തോതില് ഇന്ധന ലാഭവുമുണ്ടാക്കും . വാഹനങ്ങളുടെ പരിപാലനച്ചെലവും ഗണ്യമായി കുറയ്ക്കാനാകും. സൗരാഷ്ട്ര മേഖലയിലേക്ക് എളുപ്പത്തില് പ്രവേശിക്കാന് ആകുന്നതോടെ വിനോദസഞ്ചാര മേഖലയ്ക്കും ഇത് ഊര്ജം പകരും. പുതിയ തൊഴിലവസരങ്ങള് സൃഷ്ടിക്കുകയും ചെയ്യും.
പ്രധാനമന്ത്രിയുടെ ഓഫീസ്
മുഖ്യമന്ത്രിയായി സത്യപ്രതിജ്ഞ ചെയ്ത ശ്രീമതി മമത ബാനർജിയെ പ്രധാനമന്ത്രി അഭിനന്ദിച്ചു
പശ്ചിമ ബംഗാളിന്റെ മുഖ്യമന്ത്രിയായി സത്യപ്രതിജ്ഞ ചെയ്ത ശ്രീമതി മമത ബാനർജിയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
"പശ്ചിമ ബംഗാളിന്റെ മുഖ്യമന്ത്രിയായി സത്യപ്രതിജ്ഞ ചെയ്ത മമത ദീദിയെ അഭിനന്ദിക്കുന്നു."
ഒരു ട്വീറ്റിൽ പ്രധാനമന്ത്രി പറഞ്ഞു.
(
പ്രധാനമന്ത്രിയുടെ ഓഫീസ്
ശ്രീരാം സ്വരൂപ് ശർമയുടെ നിര്യാണത്തിൽ പ്രധാനമന്ത്രി അനുശോചിച്ചു
പ്രധാനമന്ത്രി ശ്രീ. നരേന്ദ്ര മോദി ശ്രീരാം സ്വരൂപ് ശർമയുടെ നിര്യാണത്തിൽ ദുഃഖം രേഖപ്പെടുത്തി
ശ്രീ രാം സ്വരൂപ് ശർമ്മ ഒരു സമർപ്പിത നേതാവായിരുന്നു, ജനങ്ങളുടെ പ്രശ്നങ്ങൾ പരിഹരിക്കുന്നതിന് എല്ലായ്പ്പോഴും പ്രതിജ്ഞാബദ്ധനായിരുന്നു. സമൂഹത്തിന്റെ നന്മയ്ക്കായി അദ്ദേഹം അശ്രാന്തമായി പ്രവർത്തിച്ചു. അദ്ദേഹത്തിന്റെ അകാലവും നിർഭാഗ്യകരവുമായ നിര്യാണത്തിൽ ദുഖിക്കുന്നു. ഈ ദുഖ കരമായ വേളയിൽ എന്റെ ചിന്തകൾ അദ്ദേഹത്തിന്റെ കുടുംബത്തോടും അനുഭാവികളോടും ഉണ്ട്. ഓം. ശാന്തി. " പ്രധാനമന്ത്രി ട്വിറ്ററിൽ കുറിച്ചു.
ധനകാര്യ മന്ത്രാലയം
എയർ ഇന്ത്യയുടെ ഓഹരി വിറ്റഴിക്കൽ കേന്ദ്ര സർക്കാർ അംഗീകരിച്ചു
ടാറ്റാ സൺസിന്റെ പ്രത്യേകോദ്ദേശ കമ്പനിയായ ടാലാസ് - Talace Pvt Ltd - എയർ ഇന്ത്യ സ്വന്തമാക്കുന്നതിനുള്ള ലേലത്തിൽ വിജയിച്ചു
ന്യൂഡൽഹി, ഒക്ടോബർ 08, 2021
സാമ്പത്തിക കാര്യ കാബിനറ്റ് സമിതി  അധികാരപ്പെടുത്തിയ കേന്ദ്ര ആഭ്യന്തര, സഹകരണ മന്ത്രി ശ്രീ അമിത് ഷാ; കേന്ദ്ര ധനകാര്യ, കോർപ്പറേറ്റ് കാര്യ മന്ത്രി ശ്രീമതി നിർമ്മലാ സീതാരാമൻ; കേന്ദ്ര വാണിജ്യ വ്യവസായ മന്ത്രി ശ്രീ പീയുഷ് ഗോയൽ; കേന്ദ്ര വ്യോമയാന മന്ത്രി ശ്രീ ജ്യോതിരാദിത്യ സിന്ധ്യ എന്നിവരടങ്ങുന്ന 'എയർ ഇന്ത്യ സ്പെസിഫിക് ആൾട്ടർനേറ്റീവ് മെക്കാനിസം' , ടാറ്റ സൺസ് പ്രൈവറ്റ് ലിമിറ്റഡിന്റെ പൂർണ ഉടമസ്ഥതയിലുള്ള ടാലാസ് -Talace Pvt Ltd - സമർപ്പിച്ച ഏറ്റവും ഉയർന്ന ലേല തുകയ്ക്ക് എയർ ഇന്ത്യയുടെ ഓഹരി വിറ്റഴിക്കാൻ അംഗീകാരം നൽകി. AIXL, AISATS എന്നിവയിലുള്ള എയർ ഇന്ത്യയുടെ ഓഹരി ഉൾപ്പെടെ, കേന്ദ്ര സർക്കാരിന്റെ 100% ഓഹരിയും ടാലാസ് പ്രൈവറ്റ് ലിമിറ്റഡിന് കൈമാറും.
AI-യുടെ എന്റർപ്രൈസ് മൂല്യമായി  18,000 കോടി രൂപ കണക്കാക്കി ലേല തുക സമർപ്പിച്ച ടാലാസ് പ്രൈവറ്റ് ലിമിറ്റഡ് വിജയികളായി. 14,718 കോടി രൂപ വിലമതിക്കുന്ന ഭൂമിയും കെട്ടിടവും ഉൾപ്പെടെയുള്ള നോൺ-കോർ ആസ്തികൾ ഈ ഇടപാടിൽ ഉൾപ്പെടുന്നില്ല. അവ കേന്ദ്രസർക്കാരിന്റെ കീഴിലുള്ള എയർ ഇന്ത്യ അസറ്റ് ഹോൾഡിംഗ് ലിമിറ്റഡിന്  കൈമാറും.
2017 ജൂണിൽ CCEA 'തത്വത്തിൽ' അംഗീകരിച്ചതോടെയാണ് എയർ ഇന്ത്യയുടെയും അനുബന്ധ സ്ഥാപനങ്ങളുടെയും ഓഹരി വിറ്റഴിക്കൽ പ്രക്രിയ ആരംഭിച്ചത്.
അടുത്ത ഘട്ടത്തിൽ താത്പര്യ പത്രം  നൽകുകയും തുടർന്ന് ഓഹരി വാങ്ങൽ കരാറിൽ ഒപ്പിടുകയും ചെയ്യും. അതിനുശേഷം, മുൻകൂർ വ്യവസ്ഥകൾ ഇരുപക്ഷവും പാലിക്കേണ്ടതുണ്ട്. 2021 ഡിസംബറിൽ ഇടപാട് പൂർത്തിയാകുമെന്നാണ് പ്രതീക്ഷിക്കുന്നത്.
RRTN/SKY
(Visitor Counter : 181
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 193.53 കോടിയിലധികം വാക്സിന് ഡോസുകള്
ഉപയോഗിക്കാത്ത 16.72 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷന് 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാര്വത്രികവല്ക്കരണത്തിന്റെ പുതിയ ഘട്ടം 2021 ജൂണ് 21 മുതല് ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,93,53,58,865
ബാക്കിയുള്ളത്
16,72,85,910
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 193.53 കോടിയോടടുത്ത്  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 16.72 കോടിയിലധികം  വാക്സിന് ഡോസുകള് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
(ND
പ്രധാനമന്ത്രിയുടെ ഓഫീസ്
ലാലാ ലജ്പത് റായിയുടെ ജയന്തി ദിനത്തിൽ പ്രധാനമന്ത്രിയുടെ ശ്രദ്ധാഞ്ജലി
ലാലാ ലജ്പത് റായിയുടെ ജയന്തി ദിനത്തിൽ പ്രധാനമന്ത്രി ശ്രീ നരേന്ദ്ര മോദി അദ്ദേഹത്തിന് ശ്രദ്ധാഞ്ജലി അർപ്പിച്ചു.
"പഞ്ചാബ് കേസരി ലാലാ ലജ്പത് റായിക്ക് അദ്ദേഹത്തിന്റെ ജന്മവാർഷിക ആശംസകൾ. സ്വാതന്ത്ര്യ സമരത്തിലെ അദ്ദേഹത്തിന്റെ ധീരതയുടെയും പോരാട്ടത്തിന്റെയും അർപ്പണബോധത്തിന്റെയും കഥ രാജ്യത്തെ ജനങ്ങൾ എക്കാലവും സ്മരിക്കും."
ND
ധനകാര്യ മന്ത്രാലയം
ഇന്ത്യ-യുകെ സാമ്പത്തിക വിപണി സംഭാഷണം വെർച്വലായി നടന്നു
ന്യൂഡൽഹി , ജൂലൈ 09, 2021
ഇന്ത്യ-യുകെ സാമ്പത്തിക വിപണി സംഭാഷണത്തിന്റെ ഉദ്ഘാടന യോഗം ഇന്നലെ വൈകിട്ട് നടന്നു. സാമ്പത്തിക മേഖലയിൽ ഉഭയകക്ഷി ബന്ധം കൂടുതൽ ശക്തമാക്കുക ലക്ഷ്യമിട്ട് 2020 ഒക്ടോബറിൽ നടന്ന പത്താമത് ഇക്കണോമിക് ആൻഡ് ഫിനാൻഷ്യൽ ഡയലോഗിനോടനുബന്ധിച്ചാണ്  സാമ്പത്തിക വിപണി സംഭാഷണം ആരംഭിച്ചത്.
ധനകാര്യ മന്ത്രാലയത്തിലെ മുതിർന്ന ഉദ്യോഗസ്ഥർ ഇന്ത്യയെ പ്രതിനിധീകരിച്ചപ്പോൾ ട്രെഷറി വിഭാഗത്തിൽ നിന്നുമുള്ള പ്രതിനിധികളാണ് യുകെ-യെ പ്രതിനിധീകരിച്ചത്. ഇരുഭാഗത്തേയും മുതിർന്ന ഉദ്യോഗസ്ഥർ സംഭാഷണത്തിന് നേതൃത്വം നൽകി. ആർബിഐ, സെബി, ഐആർഡിഐ, ഇന്റർനാഷണൽ ഫിനാൻഷ്യൽ സർവീസസ് സെന്റർ അതോറിറ്റി, ബാങ്ക് ഓഫ് ഇംഗ്ലണ്ട്, ഫിനാൻഷ്യൽ കണ്ടക്റ്റ് അതോറിറ്റി എന്നിവയുൾപ്പെടെയുള്ള ഇന്ത്യ- യുകെ സ്വതന്ത്ര റെഗുലേറ്ററി ഏജൻസികളുടെ പങ്കാളിത്തവുമുണ്ടായിരുന്നു.
നാല് പ്രമേയങ്ങൾ കേന്ദ്രീകരിച്ചായിരുന്നു സംഭാഷണത്തിലെ ചർച്ചകൾ :
1. ഇന്ത്യയുടെ പ്രധാന അന്താരാഷ്ട്ര ധനകാര്യ കേന്ദ്രമായ ഗിഫ്റ്റ് സിറ്റി 
2. ബാങ്കിംഗും പേയ്മെന്റുകളും,
3. ഇൻഷുറൻസ്
4. മൂലധന വിപണികൾ
ഈ വിഷയങ്ങളിൽ സർക്കാർ തല ചർച്ചകളുടെ തുടർച്ചയായി സ്വകാര്യമേഖലയിലെ പങ്കാളികളെയും ഉൾപ്പെടുത്തിയിരുന്നു.
സേവന മേഖലയാൽ മുന്നോട്ടു നയിക്കപ്പെടുന്ന രണ്ട് സമ്പദ്വ്യവസ്ഥകളെന്ന നിലയിൽ ഇന്ത്യയും യുകെയും തമ്മിലുള്ള ധനകാര്യ സേവന സഹകരണം ശക്തിപ്പെടുത്താൻ കാര്യമായ സാധ്യത നിലനില്ക്കുന്നുണ്ടെന്ന് ഇരുപക്ഷവും വിലയിരുത്തി. അടുത്ത വർഷം നടക്കാനിരിക്കുന്ന ഇ.എഫ്.ഡി., ഇന്ത്യ-യുകെ എഫ്.ടി.എ  ഭാവി ചർച്ചകളുടെ ആരംഭം വരെ ഇത് സംബന്ധിച്ച് ഉഭയകക്ഷി ചർച്ചകൾ തുടരാനും ധാരണയായിട്ടുണ്ട്.
IE/SKY
(Visitor Counter : 99
പരിസ്ഥിതി, വനം മന്ത്രാലയം
കടൽ തീരങ്ങളിലെ ശുചിത്വ യജ്ഞം
കേരളം ഉൾപ്പെടെ 10 തീരദേശ സംസ്ഥാനങ്ങളിലെ/കേന്ദ്ര ഭരണ പ്രദേശങ്ങളിലെ 50 കടൽത്തീരങ്ങളിൽ 2019 നവംബർ 11 മുതൽ 17 വരെ ‘സ്വച്ഛ്-നിർമൽ തട്ട് അഭിയാൻ’ എന്ന പേരിൽ കടൽത്തീര ശുചിത്വ - അവബോധന യജ്ഞം, കേന്ദ്ര പരിസ്ഥിതി, വനം, കാലാവസ്ഥാ വ്യതിയാന മന്ത്രാലയം സംഘടിപ്പിച്ചു.
2021 ഒക്ടോബറിൽ 75-ാമത് ആസാദി കാ അമൃത് മഹോത്സവത്തിന്റെ ഐകോണിക് വാരത്തിൽ കാപ്പാട്  ഉൾപ്പെടെയുള്ള ബ്ലൂ ഫ്ലാഗ് ബീച്ചുകളിൽ മറ്റൊരു പരിപാടിയും സംഘടിപ്പിച്ചു.
വിദ്യാർഥികൾ, ജനപ്രതിനിധികൾ, ഉദ്യോഗസ്ഥർ, സിവിൽ സൊസൈറ്റി സംഘടനകൾ തുടങ്ങിയവർ സ്വമേധയാ ഈ യജ്ഞത്തിൽ പങ്കാളികളായി. ബോധവത്കരണ യജ്ഞവും ക്വിസ് മത്സരങ്ങളും ഇതിന്റെ ഭാഗമായി സംഘടിപ്പിച്ചു.
ഈ മന്ത്രാലയം ആരംഭിച്ച ബീച്ച് എൻവൈറൺമെന്റ് & ഈസ്തെറ്റിക് മാനേജ്മെന്റ് സർവീസ്  പരിപാടിക്ക് കീഴിൽ, മലിനീകരണം കുറയ്ക്കൽ, കടൽത്തീര സൗന്ദര്യവൽക്കരണം, ബോധവൽക്കരണ പരിപാടി, നിരീക്ഷണം തുടങ്ങി വിവിധ പ്രവർത്തനങ്ങൾ നടത്തി വരുന്നു. 6 സംസ്ഥാനങ്ങളിലും 3 കേന്ദ്രഭരണ പ്രദേശങ്ങളിലും സ്ഥിതി ചെയ്യുന്ന 10 കടൽത്തീരങ്ങളെ സുസ്ഥിര അടിസ്ഥാന സൗകര്യങ്ങളുള്ള മികച്ച അന്താരാഷ്ട്ര ബീച്ചുകൾക്ക് തുല്യമായി വികസിപ്പിച്ചെടുത്തിട്ടുണ്ട്. ഈ ബീച്ചുകൾക്ക് 2021-22 സാമ്പത്തിക വർഷത്തിൽ അന്താരാഷ്ട്ര അംഗീകാരമുള്ള ബ്ലൂ ഫ്ലാഗ് സർട്ടിഫിക്കേഷൻ ലഭിച്ചിട്ടുണ്ട്. ഈ ബ്ലൂ ഫ്ലാഗ് ബീച്ചുകളിൽ, വ്യത്യസ്ത ആശയങ്ങളിൽ അഞ്ച് പരിസ്ഥിതി ബോധവൽക്കരണ വാർഷിക പരിപാടികൾ സംഘടിപ്പിക്കുന്നു:  സമുദ്ര മലിനീകരണ നിർമാർജനത്തിന്റെ പ്രാധാന്യം  കടൽത്തീര ആവാസവ്യവസ്ഥയുടെ സംരക്ഷണം  തീരദേശ ജൈവവൈവിധ്യവും അതിന്റെ പരസ്പരാശ്രിതത്വവും  ബ്ലൂ ഫ്ലാഗും-സുസ്ഥിര വികസന ലക്ഷ്യങ്ങൾ  കടൽത്തീരസുരക്ഷാ നടപടികൾ.
ഇന്ന് രാജ് യസഭയിൽ കേന്ദ്ര പരിസ്ഥിതി, വനം, കാലാവസ്ഥാ വ്യതിയാന സഹമന്ത്രി ശ്രീ അശ്വിനി കുമാർ ചൗബെയാണ് ഈ വിവരം അറിയിച്ചത്.
യുവജനകാര്യ, കായിക മന്ത്രാലയം
മൂന്ന് ദിവസത്തെ "വാഡ  അത്ലീറ്റ് ബയോളജിക്കൽ പാസ്പോർട്ട് സിമ്പോസിയം-2022" ഉദ്ഘാടന സെഷനിൽ ശ്രീ അനുരാഗ് സിംഗ് ഠാക്കൂർ സംസാരിച്ചു
(ന്യൂ ഡൽഹി: ഒക്ടോബർ 11, 2022
കേന്ദ്ര യുവജനകാര്യ, കായിക മന്ത്രി ശ്രീ അനുരാഗ് സിംഗ് ഠാക്കൂർ ഇന്ന് ന്യൂ ഡൽഹിയിൽ മൂന്ന് ദിവസത്തെ “വാഡ  അത്ലീറ്റ് ബയോളജിക്കൽ പാസ്പോർട്ട്  സിമ്പോസിയം - 2022” ഉദ്ഘാടന സെഷനെ അഭിസംബോധന ചെയ്തു. ദേശീയ ഉത്തേജക വിരുദ്ധ ഏജൻസിയും  നാഷണൽ ഡോപ്പ് ടെസ്റ്റിംഗ് ലബോറട്ടറിയും  ചേർന്നാണ് ഈ സിമ്പോസിയം സംഘടിപ്പിക്കുന്നത്.
ഉത്തേജക മരുന്ന് പരിശോധിക്കുന്നതിനും അതുമായി ബന്ധപ്പെട്ട ഗവേഷണങ്ങളിലും അത്ലീറ്റ് ബയോളജിക്കൽ പാസ്പോർട്ട് വളരെ പ്രധാനപ്പെട്ട ഒരു ശാസ്ത്രീയ ഉപകരണമാണെന്നും കായിക രംഗത്തെ ഉത്തേജക മരുന്ന് കണ്ടുപിടിക്കാൻ മാത്രമല്ല തടയാനും ഇത് അവസരമൊരുക്കുന്നുവെന്നും ശ്രീ ഠാക്കൂർ എടുത്തുപറഞ്ഞു. അത്ലീറ്റ് ബയോളജിക്കൽ പാസ്പോർട്ടിന്റെ തുടർന്നുള്ള വികസനത്തിന് മാത്രമല്ല, ഉത്തേജകമരുന്നിനെതിരെയുള്ള നമ്മുടെ കൂട്ടായ പോരാട്ടത്തിലും ഈ സിമ്പോസിയം ഒരു വലിയ നാഴികക്കല്ലായി മാറുമെന്ന് അദ്ദേഹം പ്രത്യാശിച്ചു. നമ്മുടെ കായികതാരങ്ങളെയും മുഴുവൻ കായിക ആവാസവ്യവസ്ഥയെയും ഉത്തേജക വിപത്തിൽ നിന്ന് സംരക്ഷിക്കാൻ നമ്മെ പ്രാപ്തരാക്കുന്ന അറിവ്, ഉപകരണങ്ങൾ, ഗവേഷണം, വൈദഗ്ധ്യം എന്നിവയാൽ സ്വയം സജ്ജരാകാൻ ഈ അവസരം പ്രയോജനപ്പെടുത്തണമെന്ന് കേന്ദ്രമന്ത്രി എല്ലാ പങ്കാളികളോടും അഭ്യർത്ഥിച്ചു. ഈ സിമ്പോസിയം ഇന്ത്യയിലെ ഉത്തേജക വിരുദ്ധ പരിപാടി ശക്തിപ്പെടുത്താൻ നമ്മെ പ്രാപ്തരാക്കും.
ദേശീയ ഉത്തേജക വിരുദ്ധ നിയമം, 2022 എന്ന പേരിൽ ഉത്തേജക വിരുദ്ധ ചട്ടം, കേന്ദ്രസർക്കാർ അടുത്തിടെ നടപ്പിലാക്കിയതായി ശ്രീ ഠാക്കൂർ അറിയിച്ചു. രാജ്യത്തെ എല്ലാ തലങ്ങളിലും ഉത്തേജക മരുന്നില്ലാത്ത കായികവിനോദത്തിനുള്ള ഇന്ത്യൻ സർക്കാരിന്റെ ശക്തമായ ദൃഢനിശ്ചയത്തിന്റെ പ്രതിഫലനമാണ് ഈ നിയമം.
കഴിഞ്ഞ ഒരു വർഷത്തിനുള്ളിൽ ലോക ഉത്തേജക വിരുദ്ധ ഏജൻസിയിലേക്കുള്ള  ഇന്ത്യയുടെ സംഭാവന വർധിപ്പിച്ചിട്ടുണ്ടെന്നും ഇത് ഏഷ്യയിലെ നാലാമത്തെ ഉയർന്ന സംഭാവനയാണെന്നും ശ്രീ ഠാക്കൂർ കൂട്ടിച്ചേർത്തു. യുനെസ്കോയുടെ വോളണ്ടറി ഫണ്ടിലേക്കും ഒരു പ്രധാന സംഭാവന നൽകുന്നു. നിരോധിത പദാർത്ഥങ്ങൾ അടങ്ങിയ പോഷക സപ്ലിമെന്റുകൾ കഴിക്കുന്നത് വഴി നമ്മുടെ അത്ലീറ്റുകളിൽ അശ്രദ്ധമായി ഉത്തേജകമരുന്ന് എത്തുന്നില്ല ഉറപ്പാക്കാൻ, നാഡ, നാഷണൽ ഫോറൻസിക് സയൻസ്സ് യൂണിവേഴ്സിറ്റി , ഫുഡ് സേഫ്റ്റി സ്റ്റാൻഡേർഡ്സ് അതോറിറ്റി ഓഫ് ഇന്ത്യ  എന്നിവയുമായി സഹകരിച്ച് പ്രവർത്തിക്കുന്നതായും കേന്ദ്രമന്ത്രി കൂട്ടിച്ചേർത്തു.
ഭിന്നശേഷിയുള്ള കായികതാരങ്ങൾക്കായി ബോധവത്കരണ ഉള്ളടക്കം വികസിപ്പിച്ചിട്ടുണ്ടെന്നും കേന്ദ്രമന്ത്രി അറിയിച്ചു. യൂണിവേഴ്സൽ ഡിസൈൻ ഫോർ ലേണിംഗ്  തത്വങ്ങളെക്കുറിച്ചുള്ള, ആംഗ്യഭാഷ ആന്റി-ഡോപ്പിംഗ് എഡ്യൂക്കേഷൻ മൊഡ്യൂളുകൾ ഇന്ത്യയിൽ മാത്രമല്ല ലോകത്തെവിടെയുമുള്ള ഭിന്നശേഷിയുള്ള കായികതാരങ്ങൾക്ക് ഉപയോഗപ്രദമാണ്.
ഇത് മൂന്നാമത്തെ 'വാഡ' എബിപി സിമ്പോസിയമാണ്. ഇന്ത്യ ആദ്യമായാണ് ആതിഥേയത്വം വഹിക്കുന്നത്. 56 രാജ്യങ്ങളിൽ നിന്നുള്ള 200-ലധികം പേർ, വാഡ ഉദ്യോഗസ്ഥർ, വിവിധ ദേശീയ ഉത്തേജക വിരുദ്ധ സംഘടനകൾ, അത്ലീറ്റ് പാസ്പോർട്ട് മാനേജ്മെന്റ് യൂണിറ്റുകൾ , വാഡ അംഗീകൃത ലബോറട്ടറികൾ എന്നിവയിൽ നിന്നുള്ള പ്രതിനിധികളും വിദഗ്ധരും ഈ സിമ്പോസിയത്തിൽ പങ്കെടുക്കുന്നു.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 186.22 കോടി ഡോസ് വാക്സിന്
രാജ്യത്ത് നിലവില് ചികിത്സയിലുള്ളത് 11,058 പേര്
ചികിത്സയിലുള്ളത് 0.03 ശതമാനം പേര്
രോഗമുക്തി നിരക്ക് 98.76%
കഴിഞ്ഞ 24 മണിക്കൂറിനിടെ 818 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,25,06,228 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 1,007 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 83.08 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 4,34,877 പരിശോധനകള്.
(ND
മന്ത്രിസഭ
സഫായ് കര്മ്മചാരികള്ക്കായുള്ള ദേശീയ കമ്മീഷനില് ഉപാദ്ധ്യക്ഷന്റെയും, അംഗത്തിന്റെയും ഓരോ തസ്തികകള് സൃഷ്ടിക്കും
ശുചീകരണ തൊഴിലാളികള്ക്കായുള്ള ദേശീയ കമ്മീഷനില് ഉപാദ്ധ്യക്ഷന്റെയും, അംഗത്തിന്റെയും ഓരോ തസ്തികകള് സൃഷ്ടിക്കാന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അനുമതി നല്കി.
കമ്മീഷന്റെ പ്രവര്ത്തനം കൂടുതല് കാര്യക്ഷമമാക്കാനും ശുചീകരണ തൊഴിലാളികളുടെ ക്ഷേമം ഉറപ്പാക്കുന്നതിനുമുള്ള ലക്ഷ്യം കൈവരിക്കുന്നതിനാണ് ഈ തീരുമാനം.
പശ്ചാത്തലം
ശുചീകരണ തൊഴിലാളികള്ക്കായുള്ള ദേശീയ കമ്മീഷന് ശുചീകരണ തൊഴിലാളികളുടെയും, തോട്ടിപ്പണിക്കാരുടെയും ക്ഷേമത്തിനായി പ്രവര്ത്തിക്കുന്ന സ്ഥാപനമാണ്. ശുചീകരണ തൊഴിലാളികള്ക്ക് ലഭിക്കുന്ന സൗകര്യങ്ങളിലും, അവസരങ്ങളിലുമുള്ള അസമത്വങ്ങള് ഇല്ലായ്മ ചെയ്യാന് വേണ്ടി പ്രവര്ത്തിക്കുന്നതിന് പുറമേ തോട്ടിപ്പണിക്കാരുടെ സമയബന്ധിത പുനരധിവാസം ഉറപ്പാക്കേണ്ട സുപ്രധാന പങ്കും ശുചീകരണ തൊഴിലാളികള്ക്കായുള്ള ദേശീയ കമ്മീഷനുണ്ട്. 2013 ലെ തോട്ടിപ്പണി നിരോധന പുനരധിവാസ നിയമത്തിലെ 31-ാം വകുപ്പ് പ്രകാരം താഴെപ്പറയുന്ന ചുമതലകള് കമ്മീഷനുണ്ട്:
1. നിയമത്തിന്റെ നടപ്പാക്കല് നിരീക്ഷിക്കല്
(2. ഈ നിയമത്തിന്റെ ലംഘനവുമായി ബന്ധപ്പെട്ട പരാതികള് അന്വേഷിക്കല്
3. നിയമത്തിന്റെ ഫലപ്രദമായ നടത്തിപ്പ് സംബന്ധിച്ച് കേന്ദ്ര, സംസ്ഥാന ഗവണ്മെന്റുകള്ക്ക് ഉപദേശം നല്കല്.
ND MRD – 548
ധനകാര്യ മന്ത്രാലയം
വാഷിംഗ്ടൺ ഡി സി-യിൽ നടന്ന FATF മന്ത്രിതല യോഗത്തിൽ ധനമന്ത്രി ശ്രീമതി നിർമ്മല സീതാരാമൻ പങ്കെടുത്തു
ന്യൂ ഡൽഹി: ഏപ്രിൽ 22, 2022
ലോകബാങ്ക് ഗ്രൂപ്പിന്റെയും ഇന്റർനാഷണൽ മോണിറ്ററി ഫണ്ടിന്റെയും  2022 ലെ വസന്തകാല യോഗത്തിനൊപ്പം, 2022 ഏപ്രിൽ 21 ന് വാഷിംഗ്ടൺ ഡി സി-യിൽ നടന്ന FATF മന്ത്രിതല യോഗത്തിലും കേന്ദ്ര ധനകാര്യ, കോർപ്പറേറ്റ് കാര്യ മന്ത്രി ശ്രീമതി നിർമ്മല സീതാരാമൻ പങ്കെടുത്തു.
2022-24 വർഷത്തെ FATF ന്റെ തന്ത്രപരമായ മുൻഗണനകൾ അംഗീകരിക്കുകയും, മന്ത്രിമാർ മുന്നോട്ടുവയ്ക്കുന്ന തന്ത്രപരമായ ദിശാദർശനങ്ങൾ സ്വീകരിക്കുകയും, മുൻഗണനകളുടെ നടത്തിപ്പിനായി ആവശ്യമായ ധനസഹായം ഉറപ്പാക്കാനുള്ള മന്ത്രിമാരുടെ പ്രതിബദ്ധത ഉറപ്പാക്കുകയും ചെയ്യുക എന്നതിലാണ് യോഗം ശ്രദ്ധ കേന്ദ്രീകരിച്ചത്.
FATF ആഗോള ശൃംഖല ശക്തിപ്പെടുത്തുക, പരസ്പര മൂല്യനിർണ്ണയത്തിനുള്ള FATF സംവിധാനങ്ങൾ ഒരുക്കുക, പ്രയോജനപ്രദമായ അന്താരാഷ്ട്ര ഉടമസ്ഥതാ സുതാര്യത വർദ്ധിപ്പിക്കുക, ക്രിമിനൽ ആസ്തികൾ കൂടുതൽ ഫലപ്രദമായി കണ്ടുകെട്ടുന്നതിനുള്ള നടപടികൾ സ്വീകരിക്കുക, ഡിജിറ്റൽ പരിവർത്തനം പ്രയോജനപ്പെടുത്തുക, FATF-ന്റെ തന്ത്രപ്രധാന മുൻഗണനകൾക്ക് സുസ്ഥിര ധനസഹായം ഉറപ്പാക്കുക എന്നിവയാണ് 2022-24 വർഷത്തെ FATF ന്റെ തന്ത്രപരമായ മുൻഗണനകൾ.
യോഗത്തിൽ, കള്ളപ്പണം വെളുപ്പിക്കൽ, ഭീകരപ്രവർത്തനങ്ങൾക്കുള്ള ധനസഹായം എന്നിവയ്ക്കെതിരെ പോരാടാനുള്ള ഇന്ത്യയുടെ പ്രതിബദ്ധത ധനമന്ത്രി ആവർത്തിച്ച് വ്യക്തമാക്കി. പ്രയോജനപ്രദമായ അന്താരാഷ്ട്ര ഉടമസ്ഥതാ സുതാര്യത വർദ്ധിപ്പിക്കുക, ക്രിമിനൽ ആസ്തികൾ കൂടുതൽ ഫലപ്രദമായി കണ്ടുകെട്ടുന്നതിനുള്ള നടപടികൾ സ്വീകരിക്കുക, ആഗോള സമ്പദ് വ്യവസ്ഥയെ സംരക്ഷിക്കുന്നതിൽ FATF ആഗോള ശൃംഖല വഹിക്കുന്ന പങ്ക് എന്നീ കാര്യങ്ങളിൽ FATF-ന്റെ പ്രവർത്തനത്തെ പ്രകീർത്തിക്കുകയും അഭിനന്ദിക്കുകയും ചെയ്തു.
കള്ളപ്പണം വെളുപ്പിക്കൽ, ഭീകരപ്രവർത്തനങ്ങൾക്കുള്ള ധനസഹായം, വ്യാപക നാശം വിതയ്ക്കാൻ ശേഷിയുള്ള നശീകരണ ആയുധങ്ങളുടെ വ്യാപനം എന്നിവയ്ക്കെതിരായ ആഗോള സഖ്യമെന്ന നിലയിൽ FATF ന്റെ പരിശ്രമങ്ങൾക്കാവശ്യമായ വിഭവങ്ങളും പിന്തുണയും നൽകാൻ ഇന്ത്യ പ്രതിജ്ഞാബദ്ധമാണെന്ന് ശ്രീമതി സീതാരാമൻ പറഞ്ഞു.
RRTN/SKY
രാജ്യരക്ഷാ മന്ത്രാലയം
ബ്രിട്ടീഷ് നാവികസേനാ മേധാവി അഡ്മിറൽ സർ ടോണി റാഡാകിൻ, ഇന്ത്യ സന്ദർശിക്കുന്നു
ന്യൂഡൽഹി, ഒക്ടോബർ 22 , 2021
ബ്രിട്ടീഷ് റോയൽ നേവി മേധാവിയും ഫസ്റ്റ് സീ ലോർഡുമായ അഡ്മിറൽ സർ ടോണി റാഡാകിൻ ഒക്ടോബർ 22 മുതൽ 24 വരെ മൂന്ന് ദിവസത്തെ ഔദ്യോഗിക സന്ദർശനത്തിന് ഇന്ത്യയിൽ എത്തി . ഇന്ന്  ഇന്ത്യൻ നാവികസേനാ മേധാവി അഡ്മിറൽ കരംബീർ സിംഗുമായി അദ്ദേഹം ആശയവിനിമയം നടത്തി. ചർച്ചയിൽ ,മറ്റ് നാവിക ഉഭയകക്ഷി സഹകരണ വിഷയങ്ങൾക്കൊപ്പം മേഖലയിലെ സമാധാനവും സുരക്ഷയും ഉറപ്പുവരുത്തുന്നതിനുള്ള സഹകരണ സംവിധാനങ്ങളിൽ മേധാവികൾ ഊന്നൽ നൽകി. ഇന്ത്യൻ നാവികസേനയുടെ പടിഞ്ഞാറൻ നാവിക കമാൻഡ്  സന്ദർശിക്കാനും അഡ്മിറൽ സർ ടോണി റാഡാകിൻ ഉദ്ദേശിക്കുന്നുണ്ട് . അവിടെ അദ്ദേഹം വെസ്റ്റേൺ നേവൽ കമാൻഡ് ഫ്ലാഗ് ഓഫീസർ കമാൻഡ്-ഇൻ-ചീഫ് വൈസ് അഡ്മിറൽ ഹരി കുമാറുമായി സംവദിക്കും.
ഇന്ത്യയും യുകെയും തമ്മിലുള്ള ഉഭയകക്ഷി ബന്ധം 2004 -ൽ 'തന്ത്രപരമായ പങ്കാളിത്തം' ആയി ഉയർത്തപ്പെട്ടു. തുടർന്ന്, ഇരു രാജ്യങ്ങളിലെയും പ്രധാനമന്ത്രിമാർ തമ്മിൽ 2021 മെയ് 04 ന് നടന്ന വെർച്വൽ ഉച്ചകോടിയിൽ, ഇതിനായുള്ള "കർമപദ്ധതി 2030' സ്വീകരിച്ചു.
കൊങ്കൺ പോലുള്ള പ്രവർത്തന സഹകരണം കൂടാതെ , സമുദ്ര അഭ്യാസങ്ങൾ , പരിശീലന കൈമാറ്റങ്ങൾ, വൈറ്റ് ഷിപ്പിംഗ് വിവരങ്ങളുടെ കൈമാറ്റം, വിവിധ മേഖലകളിലെ വിഷയവിദഗ്ദ്ധരുടെ സേവനം തുടങ്ങിയ നിരവധി പ്രവർത്തനങ്ങളിൽ ഇന്ത്യൻ നാവികസേന ബ്രിട്ടീഷ് റോയൽ നേവിയുമായി സഹകരിക്കുന്നു.ഇതിനായി വർഷം തോറും എക്സിക്യൂട്ടീവ് സ്റ്റിയറിംഗ് ഗ്രൂപ്പ്  യോഗം നടത്തുന്നുണ്ട് . കൂടാതെ, ഇരു നാവികസേനയിൽ നിന്നുമുള്ള യുദ്ധക്കപ്പലുകലും പരസപരം തുറമുഖസന്ദർശനം നടത്താറുണ്ട്
IE/SKY
(Visitor Counter : 159
പ്രധാനമന്ത്രിയുടെ ഓഫീസ്
വിദ്യാവചസ്പതി ബന്നാഞ്ചെ ഗോവിന്ദാചാര്യയുടെ നിര്യാണത്തിൽ പ്രധാനമന്ത്രി അനുശോചനം രേഖപ്പെടുത്തി
വിദ്യാവചസ്പതി ബന്നാഞ്ചെ ഗോവിന്ദാചാര്യയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി.
"സാഹിത്യത്തിനു നൽകിയ അനശ്വര സംഭാവനകളാൽ വിദ്യാവചസ്പതി ഗോവിന്ദാചാര്യജി എന്നും സ്മരിക്കപ്പെടും. കന്നഡ ഭാഷയോടും, സംസ്കൃതത്തോടുമുള്ള അദ്ദേഹത്തിന്റെ സ്നേഹം പ്രശംസനീയമാണ്. അദ്ദേഹത്തിന്റെ കൃതികൾ വരും തലമുറയെ തുടർന്നും സ്വാധീനിക്കും. അദ്ദേഹത്തിന്റെ വിയോഗത്തിൽ അഗാധ ദുഃഖം ഉണ്ട്. കുടുംബാംഗങ്ങളെ അനുശോചനം അറിയിക്കുന്നു. ഓം ശാന്തി".
പ്രധാനമന്ത്രി ട്വിറ്റർ സന്ദേശത്തിൽ കുറിച്ചു.